Diari Oficial de la Generalitat Valenciana


Sumari del DOGV 2970, del 14-04-1997 (1997/6019)

RESOLUCIÓ de 18 de febrer de 1997, per la qual s'autoritza a l'empresa Enagas, SA, la realització de les instal·lacions corresponents a la connexió de gas natural a la indústria Almudever Roselló Hnos., SL que afecta el terme municipal de Silla (València).
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2970

Data del DOGV
:   14-04-1997

Secció del DOGV
:   CONVENIS I ACTES - CONCESSIONS ADMINISTRATIVES

Número del document
:   1997/6019


Data del document
:   18-02-1997

Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 18 de febrer de 1997, per la qual s'autoritza a l'empresa Enagas, SA, la realització de les instal·lacions corresponents a la connexió de gas natural a la indústria Almudever Roselló Hnos., SL que afecta el terme municipal de Silla (València).  
Per la Resolució de la Conselleria d'Indústria, Comerç i Turisme d'1 de juny de 1993 (BOE núm. 175, de 23 de juliol de 1993), s'atorgà a Enagas, SA, la concessió administrativa per a la prestació del servei públic de conducció, subministrament i distribució de gas natural per a usos industrials en diversos termes municipals de la província de València, entre els quals es troba Silla.  
Enagas, SA, sol·licità mitjançant un escrit de data 31 de juliol de 1996 davant el Servei Territorial d'Indústria i Energia de València, a l'empara de l'article 9.b del Reglament General del Servei Públic de Gasos Combustibles, aprovat pel Decret 2.913/1973, de 26 d'octubre, i en la Llei 10/1987, de 15 de juny, de Disposicions Bàsiques en Matèria de Combustibles Gasosos, l'oportuna autorització administrativa del Projecte d'Instal·lacions per a la Connexió de Gas Natural a Almudever Roselló Hnos., SL, el traçat de la qual afecta el terme municipal de Silla.  
Dins del període d'informació pública no s'hi presentaren al·legacions, però sí els condicionats imposats pel Ministeri de Foment-Demarcació de Carreteres de l'Estat a València per encreuament o paral·lelismes amb béns de la seua titularitat.  
Vista la sol·licitud presentada per Enagas, SA i estudiat el Projecte Connexió de Gas Natural a la Indústria Almudever Roselló Hnos., SL, visat pel col·legi oficial d'enginyers corresponent.  
Vist que el projecte se sotmeté a informació pública en el Diari Oficial de la Generalitat Valenciana de 27 de novembre de 1996, en el Butlletí Oficial de la Província de València d'11 d'octubre de 1996 i en el diari Las Provincias d'11 d'octubre de 1996.  
Vistos, així mateix, la Llei 10/1987, de 15 de juny; el Decret 2.913/1973, de 26 d'octubre (esmentat); el Decret 1.775/1967, de 22 de juliol; l'Ordre del Ministeri d'Indústria de 18 de novembre de 1974, per la qual s'aprova el Reglament de Xarxes i Connexions de Combustibles Gasosos, modificat per ordres del Ministeri d'Indústria i Energia de 26 d'octubre de 1983, de 6 de juliol de 1984 i de 9 de març de 1994; la Llei de Règim Jurídic de les Administracions Públiques i del Procediment Administratiu Comú i les altres disposicions concordants.  
Aquest Servei Territorial resol:  
Autoritzar les instal·lacions sol·licitades per Enagas, SA, d'acord amb el Projecte Connexió de Gas Natural a la Indústria Almudever Roselló Hnos., SL, que afecta el terme municipal de Silla, d'acord amb les condicions següents:  
1. En tot moment, haurà de complir-se tot el que s'estableix en el Reglament General del Servei Públic de Gasos Combustibles, com també de normes complementàries, Reglament de Xarxes i Connexions de Combustibles Gasosos, aprovat per l'Ordre del Ministeri de Indústria de 18 de novembre de 1974 i modificat per ordres del Ministeri de 26 d'octubre de 1983, de 6 de juliol de 1984 i de 9 de març de 1994, i en la Resolució de la Conselleria d'Indústria i Comerç d'1 de juny de 1993, per la qual s'atorgà concessió administrativa a Enagas, SA, per a la conducció, subministrament i distribució de gas natural per a usos industrials en diversos termes municipals a la província de València, entre els quals es troba Silla.  
2. El termini per a la posada en marxa de les instal·lacions que s'autoritzen serà de 12 mesos a partir de la data de l'ocupació real de les finques afectades.  
3. Les instal·lacions que s'autoritzen per aquesta resolució, hauran de realitzar-se d'acord amb el projecte anomenat Connexió de Gas Natural a la Indústria Almudever Roselló Hnos., SL, els condicionats imposats pel Ministeri de Foment-Demarcació de Carreteres de l'Estat a València en el seu escrit de 14 de novembre de 1996 i la resta de la documentació tècnica presentada i quedarà especificat en les següents dades bàsiques.  
A) Descripció de les instal·lacions: la canonada serà d'acer segons les especificacions API-5L. L'acer serà de grau B i estarà proveïda de revestiment extern i de protecció catòdica. La pressió de disseny serà de 16 bars.   
La canonada té una longitud de 591 metres.  
B) El pressupost total de les instal·lacions objecte d'aquesta autorització, ascendeix a la quantitat de 6.180.914 pessetes.  
C) Afectacions a finques privades:  
U. Expropiació forçosa en ple domini dels terrenys sobre els quals s'han de construir els elements d'instal·lació fixa en superfície.  
Dos. Per a les canalitzacions:  
a) Imposició de servitud permanent de pas en una franja de terreny de 2 metres d'ample, al llarg del gasoducte, per on circularà enterrada la canonada o canonades que es necessiten per a la conducció del gas, i que s'ajustarà a les següents limitacions:  
a.1) Prohibició d'efectuar treballs de llaurada o similars a una profunditat superior a 50 centímetres, com també de plantar arbres o arbustos a una distància inferior a 2 metres comptats de l'eix de la canonada.  
a.2) Prohibició de realitzar qualsevol tipus d'obra o efectuar qualsevol acte que poguera danyar o alterar el bon funcionament de les instal·lacions, a una distància inferior a 5 metres de l'eix del traçat, a un costat i a l'altre d'aquest. Aquesta distància podrà reduir-se sempre que se sol·licite expressament i es complisquen les condicions que en cada cas fixe l'òrgan competent de l'administració.  
a.3) Lliure accés del personal i els equips necessaris per a poder mantenir, reparar o renovar les instal·lacions amb pagament, si s'escau, dels danys que s'ocasionen.  
a.4) Possibilitat d'instal·lar les fites de senyalització o delimitació i els tubs de ventilació, com també de realitzar les obres superficials o subterrànies que siguen necessàries per a l'execució o el funcionament de les instal·lacions.  
b) Ocupació temporal, com a necessitat derivada de l'execució de les obres, de la zona que es reflecteix per a cada finca en els plans parcel·laris d'expropiació i en la qual es faran desaparéixer tots els obstacles.  
4. Per a introduir modificacions que afecten les dades bàsiques a què es refereix la condició 3.ª, caldrà obtenir autorització en aquest Servei Territorial.  
5. Aquest Servei Territorial aprovarà també les condicions concretes d'aplicació del projecte i introduirà les modificacions de detall que resulten convenients.  
6. Enagas, SA, una vegada acabades les obres d'instal·lació i efectuats els assajos i les proves oportunes, aportarà un certificat final d'obra, signat pel tècnic superior competent i visat pel col·legi oficial corresponent, on conste que la construcció i el muntatge de les instal·lacions s'han efectuat d'acord amb la normativa tècnica vigent que hi siga d'aplicació, a més de la documentació corresponents als assajos i les proves realitzades.  
7. Aquest Servei Territorial en vista de la documentació aportada per Enagas, SA, estendrà l'acta de posada en marxa; sense aquest requisit no podran entrar en funcionament.  
8. Aquest Servei Territorial es reserva el dret de deixar sense efecte aquesta autorització en el moment en què es demostre l'incompliment de les condicions imposades per la declaració inexacta de les dades subministrades o per una altra causa excepcional que ho justifique legalment.  
Aquesta autorització s'atorga sense perjudici i independentment de les autoritzacions, les llicències o els permisos de competència municipal, provincial o d'altres, necessàries per a la realització de les obres de les instal·lacions.  
Contra aquesta resolució, s'hi podrà interposar un recurs ordinari davant el director general d'Indústria i Energia de la Conselleria d'Indústria i Comerç de la Generalitat Valenciana en el termini d'un mes, comptat des del dia de la notificació de la resolució, d'acord amb el que determina l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 24 de gener de 1997.- El director territorial: Alejandro Marín Arcas.